wickkiey/tamil-wikipedia-markdown huggingface dataset:
# பண்டைய அண்மை கிழக்கின் நகரங்கள்

வரைபடம்]]  
மன்னர் அம்முராபி காலத்திய மெசொப்பொத்தேமியாவின் நகரங்கள்]]  

நாகரீக கால அசிரியா, பாபிலோன், சுமேரியா மற்றும் ஈலாம் பகுதிகள்]]  

பண்டைய அண்மைக் கிழக்கின் தற்கால மத்திய கிழக்கு நாடுகளில், கிமு 3,000 ஆண்டுகளுக்கு முந்தைய வரலாறு கொண்ட பண்டைய நகர அரசுகள் இருந்தன.  

இப்பண்டைய நகர அரசுகளின் ஆட்சிகள், கிமு 6ம் நூற்றண்டில் பாரசீகத்தின் அகாமனிசியப் பேரரசு மற்றும் கிமு நான்காம் நூற்றாண்டில் பேரரசர் அலெக்சாந்தர் படையெடுப்புகளாலும், பின்ன்ர் கிபி ஏழாம் நூற்றாண்டில் இசுலாமிய படையெடுப்புகளாலும் முடிவிற்கு வந்தது.  

வெண்கலக் காலத்திய பண்டைய அண்மைக் கிழக்கின் மிகப்பெரிய நகரங்களில் ஒன்றாக பண்டைய எகிப்தின் மெம்பிஸ் நகரம் 30,000 மக்களுடன் விளங்கியது. மத்திய வெண்கலக் காலத்தில் மெசொப்பொத்தேமியாவின் ஊர் நகரம் 65,000 மக்கள்தொகையுடனும், பாபிலோன் நகரம் 50,000 முதல் 60,000 மக்கள்தொகையுடனும், 20,000 – 30,000 மக்கள்தொகையுடன் இருந்த நினிவே நகரம், கிமு 700ல் (இரும்புக் காலத்தில்) 1 இலட்சம் மக்கள்தொகையுடன் விளங்கியது.  

## பண்டைய அண்மை கிழக்கின் நகரங்கள்
வின் பண்டைய நகரங்களைக் காட்டும் வரைபடம்]]  
### தெற்கு ஈராக் அல்லது தெற்கு மெசொப்பொத்தேமியாவின் நகரங்கள்
- எசுன்னா
- சிப்பர்
- சுருப்பக்
- கிர்சு
- கிஷ்
- பாபிலோன்
- போர்சிப்பா
- நிப்பூர்
- இசின்
- உம்மா
- லகாசு
- உரூக்
- லார்சா
- ஊர்
- அதாப்
- எரிது
- உரூக்
- உபைது
- செம்தேத் நசிர்
- செலூசியா
- சாமர்ரா
### வடக்கு ஈராக் அல்லது வடக்கு மெசொப்பொத்தேமியாவின் நகரங்கள்
- ஊர்பா
- நினிவே
- அக்காத்
- அர்பில்
- நிம்ருத்
- அசூர்
### ஈரான்
- எகபடனா
- சூசா
- பெர்சப்பொலிஸ்
- ஈலாம்
### அனத்தோலியா (தற்கால துருக்கி)
- திராய்
### லெவண்ட் (தற்கால சிரியா, லெபனான், ஜோர்டான், பாலஸ்தீனம் மற்றும் இஸ்ரேல்)
மற்றும் பண்டைய எகிப்து நகரங்கள்]]  
- அலெப்போ
- டமாஸ்கஸ்
- மாரி
- காதேஷ்
- நாகர்
- ஊர்கேஷ்
- எப்லா
- அல்-றக்கா
- அலெப்போ
- ஹமா
- அம்மான்
- சிதோன்
- திரிபோலி
- டயர்
- பைப்லோஸ்
- உகாரித்து
- எருசலேம்
- கானான்
- எரிக்கோ
- கைஃபா
- ஏக்கர்
- கலிலேயா

### பண்டைய எகிப்திய நகரங்கள்
1. அதென்
1. அஸ்யூத்
1. அபுசிர்
1. அபிதோஸ்
1. அமர்னா
1. அல்-உக்சுர்
1. அபு சிம்பெல்
1. அலெக்சாந்திரியா
1. அஸ்வான்
1. ஆவரிஸ்
1. இட்ஜ்தாவி
1. உம் எல்-காப்
1. எலிபென்டைன் தீவு
1. கர்னக்
1. கீசா
1. சக்காரா
1. சைஸ்
1. தச்சூர்
1. தனீஸ்
1. தினீஸ்
1. தீபை
1. தேர் எல் பகாரி
1. நக்காடா
1. நெக்கென்
1. பை-ராமேசஸ்
1. மெடிநெத் அபு
1. மெம்பிஸ்
1. மென்டிஸ்
1. ஹெல்லியோபோலிஸ்
1. ஹெராக்கிலியோபோலிஸ் மக்னா
1. தபோசிரிஸ் மக்னா
1. பையூம்
1. பெலுசியம்
1. பெனி ஹசன்
1. லிஸ்டு நகரம்

## இதனையும் காண்க
- பண்டைய அண்மை கிழக்கு
- மெசொப்பொத்தேமியா
- பாபிலோனியா
- அனதோலியா
- லெவண்ட்
- பண்டைய எகிப்து
- பண்டைய அசிரியா
- அக்காடியப் பேரரசு
- புது பாபிலோனியப் பேரரசு
- அகாமனிசியப் பேரரசு
# யெகுடா அமிசாய்


**யெகுடா அமிசாய்** ( Yehuda Amichai 3 மே 1924–22 செப்டம்பர் 2000) என்பவர் இசுரேலியக் கவிஞர். இவர் இசுரேலிலும் உலக அளவிலும் பேசப் படுகிற நவீனக் கவிஞர் ஆவார். கவிதைகள், கதைகள், புதினங்கள், நாடகங்கள் ஆகியவற்றை எபிரேய மொழியில் படைத்தார்.  

## பிறப்பும் வளர்ப்பும்

யெகுடா அமிசாய் ஒரு யூதர் குடும்பத்தில் செருமானியில் வூர்சுபர்க் என்னும் ஊரில் பிறந்தார். தமது 11 அகவை வரை செருமானியில் வாழ்ந்தார். தொடக்கக் கல்வியை அங்கே முடித்தார். பின்னர் இவருடைய பெற்றோர் செருசலேமுக்குக் குடிபெயர்ந்து சென்றதால் இவரும் அங்கு போனார். எபிரேய மற்றும் செருமனி மொழிகளைக் கற்றும் பேசியும் வந்தார். இவரது செருமானியப் பெயர் லுத்விக் பூப்பர் ஆகும். இவரது படைப்புகளும் எபிரேய மொழியில் அமைந்தன.  

பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.  

## படைப்புகள்

போர் முடிந்ததும் அமிசாய் விவிலியத்தையும் எபிரேய இலக்கியங்களையும் செருசலேம் எபிரேய பல்கலைக் கழகத்தில் கற்றார். 1955 இல் தனது முதல் கவிதைத் தொகுப்பு நூலை எழுதி வெளியிட்டார். இவரது கவிதைகளில் யூத இன மக்களின் வரலாறு பழக்க வழக்கங்கள் நம்பிக்கைகள் பாடப்பட்டன. இவரது கவிதைகள் 40 மொழிகளில் மொழி ஆக்கம் செய்யப்பட்டுள்ளன. ஆங்கிலக் கவிஞர் டேட் ஹியூஸ் என்பவர் அமிசாய் கவிதைகளை ஆங்கிலத்தில் மொழி பெயர்த்தார்.  

## பேராசிரியராக

பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல் நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். எபிரேய பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.  

## பெற்ற பரிசுகளும் விருதுகளும்
- சியோன்ஸ்கி பரிசு (1957)
- பிரென்னர் பரிசு (1960)
- பியாலிக் பரிசு (1976)
- இசுரேல் பரிசு (1982)
- மால்ராக்ஸ். பன்னாட்டு புத்தகக் கண்காட்சி-பிரான்சு (1994)
- மெசிடோனியா தங்கம் ரீத் விருது பன்னாட்டுக் கவிதை விழா (1995)

மத்திய தரைக் கடல் பிரதேசத்தில் அமைதி ஏற்படுத்தியமைக்காக யாசர் அராபத், சிமோன் பெரெஸ், இட்சாக் ரபீன் ஆகிய மூவருக்கும் ஓஸ்லோவில் நடந்த நோபல் பரிசு வழங்கிய விழாவில் எகுடா அமிசாயின் கவிதை ஒன்றைப் படித்துக் காட்டினார் இட்சாக் ரபீன். அப்பொழுது அவ்விழாவில் அமிசாய் கலந்து கொண்டார்.  

## மேற்கோள்
# தாமிர(I) பாசுபைடு



| StdInChIKey_Ref =  
| StdInChIKey = GKCDETHKBNXQFR-UHFFFAOYSA-N}}  
|Section2=  
|Section3=  
|Section4=  
வெண் பாசுபரசுடன் தாமிர உப்புக் கரைசலைச் சேர்க்கும்போது கருநீல தாமிர பாசுபைடு படலம் வெண்பாசுபரசின் மீது உருவாகிறது. எனவே, பாசுபரசு துகள்களைக் கொண்டிருக்கும் காயங்கள் 1% தாமிர சல்பேட்டு கரைசலால் கழுவப்படும்போது அத்துகள்கள் எளிதாக நீக்கப்படுகின்றன. அவற்றினுடைய ஒளிர்வு பண்பு இதற்கு உதவுகிறது. பாசுபரசை உட்கொள்வதால் மேற்கொள்ளப்படும் இரைப்பைகழுவலுக்கு தாமிர சல்பேட்டை பயன்படுத்தும்போது தாமிர பாசுபைடு பாதுகாப்பு அடுக்கு உருவாதல் பயன்படுத்திக் கொள்ளப்படுகிறது.
# ஆல்பா-கீட்டோ அடிப்பிக் அமிலம்



**ஆல்பா-கீட்டோ அடிப்பிக் அமிலம்** *(α-Ketoadipic acid)* என்பது C<sub>6</sub>H<sub>8</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-ஆக்சோ அடிப்பேட்டு என்ற பெயராலும் இச்சேர்மத்தை அழைப்பார்கள். ஆல்பா-அமினோ அமிலமான லைசினின் வளர்சிதை மாற்றத்தில் ஒரு இடைநிலைச் சேர்மமாக இது உருவாகிறது.
# நாகேஸ்வரி அண்ணாமலை

**நாகேஸ்வரி அண்ணாமலை** என்பவர் ஒரு தமிழ் எழுத்தாளராவார். இவரது கணவர் அண்ணாமலை ஒரு தமிழ் ஆளுமையாவார். தமிழ்நாட்டில் பிறந்த நாகேஸ்வரி, இள வயதிலேயே கணவரோடு அமெரிக்கா சென்று வாழ்ந்துவந்துவருகிறார். இவர் தன்னுடைய 60ஆவது வயதுக்குப் பிறகு, எழுதத் தொடங்கினார். இவர் பெரும்பாலும் அமெரிக்க வாழ்வு, கலாச்சாரம் சம்பந்தமான நூல்களை எழுதியுள்ளார்.  
## எழுதிய நூல்கள்
- அமெரிக்காவில் முதல் வேலை (அடையாளம் பதிப்பகம்)
- அமெரிக்க அனுபவங்கள் (அடையாளம் பதிப்பகம்)
- அமெரிக்காவின் மறுபக்கம் (அடையாளம் பதிப்பகம்)
- ஐந்து தலைமுறை நாடார் பெண்களின் கதைகள் (அடையாளம் பதிப்பகம்)
- பாலஸ்தீன இஸ்ரேல் போர் ஒரு வரலாற்றுப் பார்வை 2014 (அடையாளம் பதிப்பகம்)
- போப் பிரான்சிஸ்: நம்பிக்கையின் புதிய பரிமாணம்
- மொழியியல்: தொடக்கநிலையினருக்கு
- சொந்த ஊரை நோக்கி 2005
# இமினோ அசுபார்டிக் அமிலம்



**இமினோ அசுபார்டிக் அமிலம்** *(Iminoaspartic acid)* என்பது C<sub>4</sub>H<sub>5</sub>NO<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இமினோ சக்சினேட்டு, இமினோ அசுபார்டேட்டு என்ற பெயர்களாலும் இதை அழைக்கிறார்கள். உயிரியல் தொகுப்பு முறையில் நிக்கோட்டினிக் அமிலத்தைத் தயாரிக்கும்போது டைகார்பாக்சிலிக் அமிலமாக இது உருவாகிறது. அசுபார்டேட்டை ஆக்சிசனேற்றம் செய்து இதைத் தயாரிக்கிறார்கள். குயினோலினேட்டு சின்தேசு என்ற நொதியால் கிளிசரின் பாஸ்பேட் சேர்ந்த இமினோ சக்சினேட்டை ஒடுக்கமடையச் செய்து குயினோலினிக் அமிலத்தை உருவாக்குகிறது .
# அரராத்து இராச்சியம்



**உரார்த்து இராச்சியம்** (**Urartu**) , விவிலியம் கூறும் அரராத்து மலைகளை மையமாகக் கொண்ட இராச்சியம் ஆகும். தற்கால ஆர்மீனியாவின் மேட்டு நிலங்களில் வளர்ந்த அரராத்து இராச்சியத்தின் ஹுரியத் மக்கள், தற்கால ஆர்மீனியா, அசர்பைஜான், ஜார்ஜியா, ஈரான், ஈராக் மற்றும் துருக்கி நாடுகளின் பகுதிகளை கிமு 858 முதல் கிமு 590 முடிய 268 ஆண்டுகள் ஆண்டனர்.  

அரராத்து இராச்சியத்தின் நிலப்பரப்புகள் மேற்கில் அனதோலியா மற்றும் மெசொப்பொத்தேமியாவும், கிழக்கில் ஈரானியப் பீடபூமி, ஆர்மீனியன் மேட்டு நிலங்களைக் கொண்டது. அரராத்து இராச்சியத்தின் தென்மேற்கில் புது பாபிலோனியப் பேரரசும், தெற்கில் மீடியாப் பேரரசும் இருந்தது.  

இவ்விராச்சிய மக்கள் ஆப்பெழுத்து முறையில் எழுதப்பட்ட உரார்த்து மொழி பேசினர்.  

உரார்த்து இராச்சியம் கிமு ஆறாம் நூற்றாண்டின் இறுதியில் வீழ்ச்சி அடைந்து கொண்டிருந்த நேரத்தில், பாரசீகத்தின் மீடியாப் பேரரசினர் கிமு 590ல் அரராத்து இராச்சியத்தை முழுவதுமாகக் கைப்பற்றினர். தற்கால ஆர்மினிய மக்களின் முன்னோர்கள் உரார்த்து மொழி பேசியவர்கள் எனக்கருதப்படுகிறது.  

## அரராத்து இராச்சியத்தின் ஆட்சியாளர்கள்

1. அரமு - கிமு 858–844
1. முதலாம் சர்துரி - கிமு 844–828
1. இஷ்புய்னி - கிமு 828–810
1. மெனுவா - கிமு 785–753
1. முதலாம் அர்கிஷ்தி - கிமு 828–810
1. இரண்டாம் சர்துரி - கிமு 753–735

## வேளாண்மை
புது அசிரியப் பேரரசில் கையாண்ட வேளாண் முறையே அரராத்து இராச்சியதிலும் கையாளப்பட்டது. போர்க் கைதிகளை தொழிலாளர்களாக பயன்படுத்தினர். தானியங்கள், குதிரைகள், காளைகள் முதலியன வரியாக அரசுக்கு செலுத்தினர். அமைதிக் காலங்களில் அரராத்து வணிகர்கள், அசிரியர்களுடன் மது, இரும்பு, குதிரைகள் மற்றும் கால்நடைகளை பண்டமாற்று முறையில் வணிகத்தில் ஈடுபட்டனர்.  
**'''அரராத்து இராச்சியத்தில் வேளாளாண்மை'''**

| வேளாண் கருவிகள் | அம்மியும், குழவியும் | } |
| --- | --- | --- |

## அரராத்து இராச்சியத்தின் தொல்பொருட்கள்
அகழாய்வில் கண்டெடுக்கப்பட்ட அரராத்து இராச்சிய தொல்பொருட்கள்:  

## இதனையும் காண்க
- அக்காடியப் பேரரசு
- ஹுரியத் மக்கள்
- மத்திய அசிரியப் பேரரசு
- புது அசிரியப் பேரரசு
- மத்திய அசிரியப் பேரரசு
- மீடியாப் பேரரசு
- மெசொப்பொத்தேமியா
- புது பாபிலோனியப் பேரரசு

=
# ஆர். கே. தவன்



**ஆர். கே. தவன்** (*Rajinder Kumar Dhawan*, 16 சூலை 1937 - 6 ஆகத்து 2018) என்பவர் இந்திய அரசியல்வாதியும், முன்னாள் இந்திய தேசிய காங்கிரசின் முக்கிய தலைவரும் மற்றும் மாநிலங்களவை உறுப்பினரும் ஆவார். இவர் மேனாள் பிரதமர் இந்திரா காந்தியின் தனிச்செயலராகவும் நெருக்கமான உதவியாளராகவும் இருந்தார். நெருக்கடி காலத்தில் அதிகாரமும் செல்வாக்கும் மிக்கவராக இருந்தார். டேராடூனில் உள்ள கர்னல் பிரவுன் கேம்பிரிச் பள்ளியிலும், பனாரசு இந்து பல்கலைக் கழகத்திலும் கல்வி பயின்றார். தமது 74 ஆம் அகவையில் திருமணம் செய்து கொண்டார். இவர்  
2018 ஆகத்து 6 ஆம் திகதியில் நோய்வாய்ப்பட்டு இறந்தார்.
# 2-சயனோகுவானிடின்



**2-சயனோகுவானிடின்** *(2-Cyanoguanidine)* என்பது C<sub>2</sub>H<sub>4</sub>N<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடின் சேர்மத்திலிருந்து வழிப்பொருளாக வருவிக்கப்படும் நைட்ரைல் சேர்மம் இதுவாகும். சயனமைடினுடைய இருபடிச் சேர்மமாகவும் இது கருதப்படுகிறது. சயனமைடில் இருந்தே 2-சயனோகுவானிடின் தயாரிக்கப்படுகிறது. இதுவொரு நிறமற்ற திண்மமாகும். தண்ணீர், அசிட்டோன், ஆல்ககால் போன்ற முனைவுக் கரைப்பான்களில் 2-சயனோகுவானிடின் கரைகிறது. பென்சீன், எக்சேன் போன்ற முனைவற்ற கரிமக் கரைப்பான்களில் இது கரைவதில்லை.  

## தயாரிப்பும் பயனும்

சயனமைடுடன் ஒரு காரத்தைச் சேர்த்து சூடுபடுத்தி 2-சயனோகுவானிடினைத் தயாரிக்கிறார்கள். சயனமைடு சேர்மம் சிதைக்கப்படுவதால் மண்ணில் இது உருவாகிறது. 2-சயனோகுவானிடின், குவானிடின்கள், மெலாமைன்கள் போன்ற சேர்மங்களிலிருந்து பல்வேறு வகையான பயனுள்ள பொருட்கள் தயாரிக்கப்படுகின்றன. உதாரணமாக, அசிட்டோகுவானமைன், பென்சோகுவானமைன் போன்ற கரிமச் சேர்மங்கள் சயனோகுவானிடினுடன் நைட்ரைலைச் சேர்த்து ஒடுக்க வினைக்கு உட்படுத்துவதால் தயாரிக்கப்படுகிறது:  

:(H<sub>2</sub>N)<sub>2</sub>C=NCN + RCN → (CNH<sub>2</sub>)<sub>2</sub>(CR)N<sub>3</sub>.  

சயனோகுவானிடினை மெது உரமாகவும் பயன்படுத்துகிறார்கள். முன்னதாக இது சில வெடிபொருட்களில் எரிபொருளாகப் பயன்படுத்தப்பட்டது. பிசின் தொழிற்சாலைகளில் ஈப்பாக்சி பிசின்களை நீராற்றும் முகவராகவும் பயன்படுத்துகிறார்கள்  

## வேதியியல்

2-சயனோகுவானிடின் இரண்டு வகையான வடிவ மாற்றியங்களைக் கொண்டுள்ளது. இவை புரோட்டானேற்றத்திலும் நைட்ரைல் குழு இணைந்துள்ள நைட்ரசன் அணுவுடன் ஏற்பட்டுள்ள பிணைப்பிலும் வேறுபடுகின்றன.  

:  

நைட்ரசன்களின் முறை சார்ந்த அமில கார வினை வழியாக உருவாகி இருமுனை அயனியாகவும் 2-சயனோகுவானிடின் காணப்படுகிறது.  

:  

இருமுனை அயனி வடிவிலிருந்து அமோனியா (NH<sub>3</sub>) நீக்கமும் தொடர்ந்து எஞ்சியுள்ள மைய நைட்ரசன் அணுவின் புரோட்டான் நீக்கத்தாலும் டைசயனமைடு [N(CN)<sub>2</sub>]<sup>−</sup> எதிர்மின் அயனி உருவாகிறது.
# பார்கவி நாராயண்



**பார்காவி நாராயண்** (*Bhargavi Narayan*) இந்தியத் திரைப்பட நடிகை ஆவார். இவர் பல கன்னடத் திரைப்படங்களில் நடித்துள்ளார். பல்லவி, முய்யி, ஜாபூ சவாரி, காத பவுதிகளு, இதொள்ளெ ராமாயண ஆகிய திரைப்படங்களில் நடித்துள்ளார்.  

## தொழில்
இவர் இருபதுக்கு அதிகமான கன்னடத் திரைப்படங்களில் நடித்திருக்கிறார். மந்தனா, முக்தா ஆகிய தொலைக்காட்சித் தொடர்களிலும் நடித்துள்ளார். அனைத்திந்திய வானொலிக்காக நாடகங்களை எழுதியுள்ளார். கன்னட நாடக சங்கத்தில் உறுப்பினராக இருந்தார்.  

இவர் இஎஸ்ஐ கார்ப்பரேஷன் நிறுவனத்தில் மேலாளராகப் பணியாற்றியுள்ளார்.  

## வாழ்க்கைக் குறிப்பு
இவர் 1938ஆம் ஆண்டில் பிப்பிரவரி மாதத்தில் நாமகிரியம்மாவுக்கும் ராமசாமிக்கும் மகளாகப் பிறந்தார்.  

## விருதுகள்
- சிறந்த குணசித்திர நடிகைக்கான கர்நாடக மாநில அரசின் திரைத்துறை விருது (1974–75)
- கர்நாடக மாநில நாடக சங்க விருது (1998)
- கர்நாடக மாநில நாடகப் போட்டியில் சிறந்த நடிகைக்கான விருது
# அம்புதீர்த்த மலை



**அம்புதீர்த்த மலை** (*Ambuthirtha*), இந்திய மாநிலமான கர்நாடகத்தின் ஷிமோகா மாவட்டத்திலுள்ள மலையாகும். இது தீர்த்தஹள்ளி என்ற ஊரில் இருந்து தொலைவில் அமைந்துள்ளது. இம்மலையில் இருந்து ஷாராவதி ஆறு பாய்கிறது. இங்கு நீர்மின் நிலையங்கள் அமைக்கப்பட்டுள்ளன.  

### பெயர்க்காரணம்
இராமர் தன் மனைவி சீதையின் தாகத்தைப் போக்க அம்பை தரையில் எய்தார். இதனால் இங்கு தோன்றிய ஆற்றுக்கு ஷாராவதி என்று பெயர் ஏற்பட்டது. ஷாரா என்றால் வடமொழியில் அம்பு என்று பொருள்.
# 1329



**1329** (**MCCCXXIX**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- பெப்ரவரி 1 &ndash; பொகீமியாவின் மன்னர் ஜான் லித்துவேனியாவின் முக்கிய கோட்டையான மெத்வேகலிசைக் கைப்பற்றினார்.
- பெப்ரவரி 18 &ndash; எத்தியோப்பியப் பேரரசர் அம்தா முதலாம் செயோன் தெற்கு முஸ்லிம் மாகாணங்கள் மீது தாக்குதல்களை ஆரம்பித்தார்.
- ஏப்ரல் &ndash; எதிர்-திருத்தந்தை ஐந்தாம் நிக்கொலாசு திருத்தந்தை இருபத்திரண்டாம் ஜானினால் மத நீக்கம் செய்யப்பட்டார்.
- சூன் 7 &ndash; இரண்டாம் டேவிட் இசுக்கொட்லாந்தின் மன்னராக முடி சூடினார்.
- சூன் 11 &ndash; பெலிக்கானன் சமரில் உதுமானியத் திருக்கியர் பைசாந்தியரைத் தோற்கடித்தனர்.
- ஆகத்து 9 &ndash; இந்தியாவின் முதலாவது கிறித்தவ மறைமாவட்டம் கேரளத்தில் கொல்லம் நகரில் ஆரம்பிக்கப்பட்டது. யோர்தானுசு என்ற பிரான்சியர் முதலாவது பேராயராக நியமிக்கப்பட்டார்.

## பிறப்புகள்

## இறப்புகள்
- சூன் 7 &ndash; இராபர்ட்டு புரூசு, இசுக்கொட்லாந்து மன்னர் (பி. 1274)
- ஆகத்து 30 &ndash; குதுக்து கான், யுவான், மங்கோலியப் பேரரசர் (பி. 1300)
# குவானிடின் நைட்ரேட்டு



**குவானிடின் நைட்ரேட்டு** *(Guanidine nitrate)* என்பது [C(NH<sub>2</sub>)<sub>3</sub>]NO<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற உப்பான இச்சேர்மம் தண்ணீரில் கரையக்கூடியதாகும். வாயுநிலை மின்னாக்கியாகவும் ராக்கெட்டுகளில் பயன்படுத்தப்படும் திட உந்து எரிபொருள் பயன்பாடுகள் போன்ற உயர் ஆற்றல் எரிபொருளாக பேரளவில் உற்பத்தி செய்யப்படுகிறது. குவானிடியம் நைட்ரேட்டு என்பது அலுவல்முறையாக இருந்தாலும் குவானிடின் நைட்ரேட்டு என்ற பெயர் பரவலாகப் பயன்படுத்தப்பட்டு வருகிறது.  

## தயாரிப்பும் பண்புகளும்

குவானிடின் சேர்மத்துடன் நைட்ரிக் அமிலத்தைச் சேர்த்து நடுநிலையாக்கம் செய்வதால் இது உருவாக்கப்பட்டாலும் தொழிற்சாலைகளில் டைசயன்டையமைடுடன் அல்லது ஒரு கால்சியம் உப்புடன் அமோனியம் நைட்ரேட்டைச் சேர்த்து வினைபுரியச் செய்தே பேரளவில் தயாரிக்கிறார்கள் .  
மாதிரி விமானங்களுக்காகத் தயாரிக்கப்படும் யெட்டெக்சு இயந்திரங்களில் ஒற்றை உந்து எரிபொருளாக இது பயன்படுகிறது.  

குறைவான தீப்பற்றும் வெப்பநிலையும் அதிக வாயு வெளியீடும் கொண்டிருப்பதால் இது அதிகமாக விரும்பப்படுகிறது. குவானிடின் நைட்ரேட்டின் ஒற்றை ஒப்பு உந்துவிசை எண் 177 நொடிகளாகும். (கிலோநியூட்டன்.வினாடி/கிலோகிராம்)  
குவானிடின் நைட்ரேட்டின் வெடித்துச் சிதைவடையும் வினையை பின்வரும் சமன்பாடு விளக்குகிறது.  

H6N4CO3 (தி) → 3 H2O (வா) + 2 N2 (வா) + C (தி)  

ஒரு ஆக்சிசனேற்றியாக இருப்பதால் இச்சேர்மம் வெடிக்கும் தன்மை கொண்டதாகவும் தீங்கிழைக்கும் சேர்மமாகவும் கருதப்படுகிறது. கண்கள், தோல் மற்றும் மூச்சுப்பாதை போன்றவை இச்சேர்மத்தால் பாதிக்கப்படுகின்றன.
# குவானிடினோபுரோப்பியானிக் அமிலம்



**β-குவானிடினோபுரோப்பியானிக் அமிலம்** *(β-Guanidinopropionic acid)* என்பது C<sub>4</sub>H<sub>9</sub>N<sub>3</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடினோபுரோப்பியானிக் அமிலம், பீட்டா- குவானிடினோபுரோப்பியானிக் அமிலம், β-கு.பு.அ. என்ற பலவகைப் பெயர்களால் இச்சேர்மம் அழைக்கப்படுகிறது. இது ஓர் உணவுத்திட்ட சேர்க்கைப் பொருளாகப் பயன்படுத்தப்படுகிறது.  
வெண்மை நிற படிகத் தூளாகக் காணப்படும் β-குவானிடினோபுரோப்பியானிக் அமிலம் தண்ணீரில் கரையக்கூடியதாக உள்ளது. 50 மில்லி கிராம்/மி.லி அளவில் நிறமற்ற தெளிவான கரைசலாக இது உருவாகிறது .  

எலிகள், வெல்லெளிகள் மற்றும் குரங்குகள் போன்ற விலங்குகளின் மீது நடத்தப்பட்ட ஆய்வுகளில் β-கு.பு.அ போன்ற அமிலத்தன்மை வாய்ந்த குவானிடின் வழிப்பொருட்கள் இன்சுலினை சார்ந்திராத அவ்விலங்குகளின் இரத்தச் சர்க்கரை அளவை சீர்மையாக்கப் பயன்படுகின்றன .  

β-கு.பு.அ சேர்மத்தை வாய் வழியாக கொடுக்கும் சிகிச்சை முறை நன்கு நடைமுறைப்படுத்தப்பட்டு வந்தாலும் அதற்கான முறையான ஆய்வுமுடிவுகள் ஏதும் இதுவரை அறியப்படவில்லை .
# தேசிய கைத்தறி நாள்


**தேசிய கைத்தறி நாள்**, கைத்தறி நெசவாளர்களை நினைவுகூறும் வகையில் இந்தியாவில் கொண்டாடப்படுகிறது. இதற்காக சுதேசி இயக்கம் தொடங்கப்பட்ட ஆகத்து 7 ஆம் நாள் தேர்ந்தெடுக்கப்பட்டது.கைத்தறியாடை இந்தியர்களின் பாரம்பரியத்தைக் குறிக்கின்றது. சிறுதொழிலான கைத்தறி நெசவில் கிட்டத்தட்ட 43 இலட்சம் மக்கள் ஈடுபட்டுள்ளனர். இவ்விழாவில் கைத்தறித் துறை தொடர்பான 72 விருதுகள் வழங்கப்பட்டன.
# சிஸ்கோ சிசிஐஇ சான்றிதழ்


சிஸ்கோ சான்றளித்த இண்டர்நெட் நிபுணர் அல்லது CCIE சிஸ்கோ சிஸ்டம்ஸ் வழங்கும் தொழில்நுட்ப சான்றிதழ் ஆகும். சிஸ்கோ சான்றளிக்கப்பட்ட இன்டர்நெட் நிபுணர் (CCIE) மற்றும் சிஸ்கோ சான்றளித்த வடிவமைப்பு நிபுணர் (சிசிசிஈ) சான்றிதழ்கள் உலகளாவிய நிபுணத்துவம் வாய்ந்த வல்லுநர்களின் உலகளாவிய அம்சங்களை விளக்கி, உலகளாவிய நிபுணத்துவ அளவிலான உள்கட்டமைப்பு நெட்வொர்க் வடிவமைப்பு திறன்களை மதிப்பீடு செய்வதற்காக தொழில் செய்ய உதவுகின்றன. இந்த சான்றிதழ்கள் பொதுவாக தொழிலில் மிகவும் மதிப்புமிக்க நெட்வொர்க்கிங் சான்றிதழ்களை உலகம் முழுவதும் ஏற்றுக்கொள்ளப்படுகின்றன. CCIE மற்றும் CCDE சமூகம் நெட்வொர்க்கிங் தொழிற்துறையை ஆழமான தொழில்நுட்ப நெட்வொர்க்கிங் அறிவில் முன்னணி வகிக்கின்றன மற்றும் மிகவும் தொழில்நுட்ப ரீதியாக சவாலான நெட்வொர்க் பணிகளில் ஈடுபடுகின்றன. நிபுணத்துவ அளவிலான சான்றிதழ் நிரல் தொடர்ச்சியாக புதுப்பித்தலும் நிரல் தரம், பொருத்துதல் மற்றும் மதிப்பையும் உறுதிப்படுத்தி அதன் சோதனை கருவிகள் மற்றும் வழிமுறைகளை திருத்தும். ஒரு கடுமையான எழுதப்பட்ட பரீட்சை மற்றும் செயல்திறன் அடிப்படையிலான ஆய்வகப் பரீட்சை மூலம், இந்த நிபுணத்துவ அளவிலான சான்றிதழ் நிரல்கள் இணையத்தள நிபுணத்துவத்திற்கான தரநிலையை அமைக்கின்றன. [1]  

## CCIE Requirements
# எத்திபோத்தல அருவி



**எத்திபோத்தல அருவி**, இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் அமைந்துள்ளது. இந்த அருவி, கிருஷ்ணா ஆற்றின் கிளை ஆறான சந்திரவங்கா ஆற்றில் அமைந்துள்ளது. சுமார் 70 அடி உயரத்தில் அமைந்துள்ளது. இந்த அருவி நாகார்ஜுன சாகர் அணையில் இருந்து 11 கி.மீ தொலைவில் அமைந்துள்ளது. இவ்விடம் சுற்றுலாத்தலமாகவுள்ளது. ரங்கநாதர், தத்தாத்ரேயர் கோயில்களுக்கு அருகில் அமைந்துள்ளது.  

## பெயர்க்காரணம்
எத்தி என்றால் ஏற்றுதல் என்றும், போத்த என்றால் ஊற்றுதல் என்றும் தெலுங்கில் பொருள்.  

## படங்கள்
# குவானோக்ளோர்



**குவானோக்ளோர்** *(Guanoclor)* என்பது C<sub>9</sub>H<sub>12</sub>C<sub>l2</sub>N<sub>4</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானோகுளோர் என்ற பெயராலும் இதை அழைக்கிறார்கள். நரம்புகளுக்கு வலுவேற்றும் சிகிச்சையில் இதை பரிவகற்றும் மருந்து என வகைப்படுத்துகிறார்கள். சிறுநீரக சவ்வுகளில் அட்ரீனல் அல்லாத வினைத்தளங்களுடன் பிணைவதற்காக இது அறியப்படுகிறது.  

## தயாரிப்பு

β-(2,6-டைகுளோரோபீனாக்சி)எத்தில் புரோமைடு (1) ஐதரசீனுடன் வினைபுரியும்போது 2 என்று எண்ணிடப்பட்ட விளைபொருள் உருவாகிறது. இச்சேர்மம் எசு-மெத்தில்தயோயூரியாவுடன் வினை புரியும்போது குவானோக்ளோர் (3) உருவாகிறது  

.
# நைட்ரோலிக் அமிலம்



**நைட்ரோலிக் அமிலங்கள்** *(Nitrolic acids)* என்பவை RC(NO<sub>2</sub>)=NOH என்ற வேதிவினைக் குழுவைக் கொண்ட கரிம வேதியியல் சேர்மங்களாகும். நைட்ரோ ஆல்க்கேனுடன் காரம் மற்றும் நைட்ரைல் மூலங்களைச் சேர்த்து வினைபுரியச் செய்து இவற்றை தயாரிக்கிறார்கள்  
:RCH<sub>2</sub>NO<sub>2</sub> + HNO<sub>2</sub> → RC(NO<sub>2</sub>)=NOH + H<sub>2</sub>O.  

இம்மாற்றத்தை முதன் முதலில் விக்டர் மேயர் நைட்ரோ ஈத்தேனைப் பயன்படுத்தி கண்டறிந்தார் . நைட்ரோனேட்டு எதிர்மின் அயனியின் இடைநிலை வழியாக இவ்வினை மாற்றம் நிகழ்கிறது.  

## தோற்றம்

பல நைட்ரோலிக் அமிலங்கள் ஆய்வகத் தயாரிப்புகளுக்கு மட்டுமே உட்படுகின்றன. HO2C(CH2)4C(NO2)=NOH அமிலம் மட்டுமே விதிவிலக்காகும். வளைய எக்சனோனுடன் நைட்ரிக் அமிலத்தைச் சேர்த்து ஆக்சிசனேற்றம் செய்து இதை தயாரிக்கிறார்கள்.. இச்சேர்மம் அடிப்பிக் அமிலம் மற்றும் நைட்ரசு ஆக்சைடாக சிதைவடைகிறது.  

:HO<sub>2</sub>C(CH<sub>2</sub>)<sub>4</sub>C(NO<sub>2</sub>)=NOH → HO<sub>2</sub>C(CH<sub>2</sub>)<sub>4</sub>CO<sub>2</sub>H + N<sub>2</sub>O  

N<sub>2</sub>O தயரிப்புக்கான மிகப்பெரிய மரபார்ந்த முறை பாதையாக இவ்வினை மாற்றம் கருதப்படுகிறது. பல நைலான் பலபடிகளுக்கு அடிப்பிக் அமிலம் முன்னோடி சேர்மமாகக் கருதப்படுகிறது.
# தில்லையடி


**தில்லையடி** (*Thillayadi*) என்பது இலங்கையின் வடமேற்கில் புத்தளம் மாவட்டத்தில் அமைந்துள்ள ஒரு நகரமாகும். இங்கு நாவின மக்களும் செறிந்து வாழ்கின்றனர்.  

புத்தளம் நகரிற்கு மிகவும் அருகாமையில், புத்தளம் - கொழும்பு வீதியுடன் ஒட்டி இந்நகரம் அமைந்துள்ளது.  

## குறிப்பிடத்தக்க நபர்கள்
- டீ. எம். டில்சான் - புத்தளம் நகரசபை உறுப்பினர்

## குறிப்பிடத்தக்க நிகழ்வுகள்

- டில்சான் ட்ரோபி கிரிக்கட் சுற்று
- மர்ஹூம் S.M. மலிக் மென்பந்து கிரிக்கெட் சுற்றுப்போட்டி

# பாடசாலைகள்

- தில்லையடி முஸ்லிம் மகா வித்தியாலயம்
- அன்சாரி முஸ்லிம் மகா வித்தியாலயம்

## ஆலயம்
- தில்லையடி மொஹிடீன் பெரிய பள்ளி
- வேளாங்கண்ணி ஆலயம்
- தில்லையடி முருகன் கோயில்
# தில்லையடி முஸ்லிம் மகா வித்தியாலயம்


**தில்லையடி முஸ்லிம் மகா வித்தியாலயம்** (Thillayadi Muslim Maha Vidhyalaya) வடமேல் மாகாணம் புத்தளம் மாவட்டத்தில் தில்லையடி பிரதேசத்தில் அமைந்துள்ள ஒரு பாடசாலையாகும். புத்தளம் மாவட்டத்தில் மிகப்பெரிய மைதானத்தை கொண்ட பாடசாலையும் இதுவென்பதால், வலய மற்றும் கோட்ட விளையாட்டுபோட்டிகள் பெரும்பாலும் இங்கே நடைபெறும்.  

# வரலாறு
தில்லையடியைச் சேர்ந்த முன்னால் பிரதி நகரபிதா திரு.எம்.எம். அஹமட் கபீர் அவர்களின் வேண்டுகோளிற்கிணங்க; புத்தளத்தை பிறப்பிடமாக கொண்ட தேசிய அரசுப் பேரவை உறுப்பினரும், நிதித்திட்டமிடல், பொருளாதார, பிரதி அமைச்சருமான ஜனாப் எம்.எச்.எம். நெய்னா மரைக்கார் அவர்களால் 1978.02.10ம் திகதி அங்குரார்ப்பணம் செய்து வைக்கப்பட்டது.  

உத்தியோக பூர்வ வலைத்தளம் http://www.thillaiyadi.sch.lk/web/  

#### தூர நோக்கு
மாறும் உலகின் மாற்றங்களை அனுசரித்து, சகிப்புத் தன்மை ,நடுநிலைமை,பிறர் நலம் பேணல் போன்ற நற்பண்புகளை மாணவர் மத்தியில் வளர்த்து சமூக பிரஜைகளை உருவாக்கி தேச நலனைக் காத்தல்.  

#### பணிக்கூற்று
அதிபர், ஆசிரியர், மாணவர்,பெற்றார் மற்றும் நலன் விரும்பிகளாகிய நாம் எமது கல்லுரி முகாமைத்துவத்தில் பங்கெடுத்து ஜனநாயக சூழலை உருவாக்கி, மனித விழுமியங்களையும் தத்தமது ஒழுக்க பண்பாட்டு கலாசார விழுமியங்களையும் கடைப்பிடித்து, பல்லின சமூகத்தினரிடையே சேர்ந்து வாழும் திறமைகளை உருவாக்கி, நவீன வேலை உலகிற்கு ஏற்ற மாணவர் பரம்பரையை உருவாக்க உறுதி பூணுவோம்.  

## விளையாட்டு பங்கேற்பு

- 13 வயதிற்கு கீழ்பட்டோரருக்கான காற்பந்து சுற்றுபோட்டியில்

## வெளிவாரி நிகழ்வுகள்

- பாடசாலை மைதானத்தில் பெருநாள் தொழுகை
# நைட்ரோனேட்டு



**நைட்ரோனேட்டு** *(Nitronate)* என்பது என்ற கட்டமைப்பில் அமைந்த வேதி வினைக்குழுவைக் கொண்ட கரிம வேதியியல் சேர்மமாகும். ஐயுபிஏசி முறையில் இச்சேர்மத்தை அசினேட்டு என்று அழைக்கிறார்கள் . நைட்ரோ சேர்மத்தின் கட்டமைப்பு மாற்றியமான நைட்ரோனிக் அமிலத்தின் எதிர்மின் அயனி நைட்ரோனேட்டு ஆகும். கீட்டோன்களும் ஆல்டிகைடுகளும் அவற்றின் ஈனால் கட்டமைப்பு மாற்றிய வடிவில் அமில கார நிபந்தனைகளில் சமநிலையில் உள்ளது போல நைட்ரோ சேர்மங்களும் கார நிபந்தனைகளில் அவற்றின் நைட்ரோனேட்டுடன் சமநிலையில் காணப்படுகின்றன. α கார்பன் அல்லது நைட்ரசனுடன் நேரடியாக இணைக்கப்பட்டுள்ள கார்பனை காரம் புரோட்டான் நீக்கம் செய்கிறது. வேறுபட்ட இரண்டு ஒத்ததிர்வுக் கட்டமைப்பை நைட்ரோனேட்டு கொண்டுள்ளது. α கார்பன் மீது எதிர்மின் சுமையும், நைட்ரசன் மற்றும் ஒரு ஆக்சிசன் அணுக்களுக்கு இடையில் இரட்டைப்பிணைப்பும் கொண்ட கட்டமைப்பு அவற்றில் ஒன்றாகும். மற்றொன்று நைட்ரசன் மற்றும் α கார்பன் அணுக்களுக்கு இடையில் ஓர் இரட்டைப் பிணைப்பும், நைட்ரசன் மற்றும் ஆக்சிசன் அணுக்களுக்கு இடையில் இரட்டைப் பிணைப்பு இல்லாமலும் உள்ள கட்டமைப்பு ஆகும். நைட்ரோனிக் அமிலமும் அசி வடிவத்தில் உள்ளதாகக் கருதப்படுகிறது. நெப் வினையில் நைட்ரோனிக் அமிலங்கள் கீட்டோன்களாக தரம் குறைகின்றன. அவற்றிலுள்ள ஆக்சிசன் மீது ஆல்கைலேற்றம் செய்ய முடியும். மேலும் 1,3-இருமுனைவு வளையக் கூட்டு வினைகளில் ஐந்து உறுப்பு வளையங்கள் உருவாக்க பயன்படுத்தவும் இயலும்.
# முத்தாயம்மாள் பொறியியல் கல்லூரி, இராசிபுரம்


**முத்தாயம்மாள் பொறியியல் கல்லூரி** (MUTHAYAMMAL ENGINEERING COLLEGE) என்பது தமிழ்நாட்டின், இராசிபுரத்தில் உள்ள ஓர் பொறியியல் கல்லூரி ஆகும். இக்கல்லூரி *ராசிபுரம் கல்வி அறக்கட்டளை மற்றும் ஆய்வு மையத்தால்* 2000 ஆண்டு துவக்கப்பட்டது. இதற்கு பல்கலைக்கழக மாநியக் குழு தன்னாட்சி அங்கீகாரத்தை வழங்கியுள்ளது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.  

## அமைவிடம்
இக்கல்லூரி தமிழ்நாட்டின் இராசிபுரத்தில், சேலம் மற்றும் நாமக்கல்லில் இருந்து 25 கி. மீ தொலைவில் உள்ளது.  

## படிப்புகள்
**இளநிலை படிப்புகள்**  
- பி.இ. (குடிசார் பொறியியல்)
- பி.இ. (கணினி அறிவியல் & பொறியியல்)
- பி.இ. (இலத்திரனியல், தொலைத்தொடர்புப் பொறியியல்)
- பி.இ. (மின் மற்றும் மின்னணுப் பொறியியல்)
- பி.இ. (இயந்திரப் பொறியியல்)
- பி.டெக். (தகவல் தொழில்நுட்பம்)
# முத்தாயம்மாள் பொறியியல் கல்லூரி


**முத்தாயம்மாள் பொறியியல் கல்லூரி** (*Muthayammal College of Engineering*) என்பது தமிழ்நாட்டின், இராசிபுரத்தில் உள்ள ஓர் பொறியியல் கல்லூரி ஆகும். இக்கல்லூரி *ராசிபுரம் கல்வி அறக்கட்டளை மற்றும் ஆய்வு மையத்தால்* 2011 ஆண்டு துவக்கப்பட்டது. இதற்கு பல்கலைக்கழக மாநியக் குழு தன்னாட்சி அங்கீகாரத்தை வழங்கியுள்ளது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.  

## அமைவிடம்
இக்கல்லூரி தமிழ்நாட்டின் இராசிபுரத்தில், சேலம் மற்றும் நாமக்கல்லில் இருந்து 25 கி.மீ தொலைவில் உள்ளது.  

## படிப்புகள்
**இளநிலை படிப்புகள்**  
- பி.இ. (குடிசார் பொறியியல்)
- பி.இ. (கணினி அறிவியல் & பொறியியல்)
- பி.இ. (இலத்திரனியல், தொலைத்தொடர்புப் பொறியியல்)
- பி.இ. (மின் மற்றும் மின்னணுப் பொறியியல்)
- பி.இ. (இயந்திரப் பொறியியல்)
# நரசுஸ் சாரதி பொறியியல் கல்லூரி


**நரசுஸ் சாரதி பொறியியல் கல்லூரி** (narasu's sarathy engineering college) என்பது தமிழ்நாட்டின் சேலம் மாவட்டம் பூசாரிப்பட்டியில் உள்ள ஒரு பொறியியல் கல்லூரி ஆகும். இக்கல்லூரி *ஸ்ரீமதி மகாலட்சுமி அம்மாள் கல்வி அறக்கட்டளை*யால் 2008 சனவரி 26 ஆண்டு துவக்கப்பட்டது. இதை நிறுவியவர் நரசூஸ் காபியின் உரிமையாளரான சாரதி ஆவார். இது அண்ணா பல்கலைக் கழகத்தின்கீழ் இயங்கி வருகிறது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.  
## அமைவிடம்
நரசுஸ் சாரதி பொறியியில் கல்லூரியானது தமிழ்நாட்டின் சேலம் மாவட்டம், காடையாம்பட்டி வட்டம், பூசாரிப்பட்டியில் தேசிய நெடுஞ்சாலை 7ஐ ஒட்டி உள்ளது.  
## படிப்புகள்
**இளநிலை படிப்புகள்**  
- பி.இ. (குடிசார் பொறியியல்)
- பி.இ. (கணினி அறிவியல் & பொறியியல்)
- பி.இ. (இலத்திரனியல், தொலைத்தொடர்புப் பொறியியல்)
- பி.இ. (மின் மற்றும் மின்னணுப் பொறியியல்)
- பி.இ. (இயந்திரப் பொறியியல்)
- பி.டெக். (தகவல் தொழில்நுட்டபம்)
**முதுநிலைப் படிப்புகள்**  
- எம்.இ. (கணினி அறிவியல் & பொறியியல்)
- எம்.இ. (விஎல்எஸ்ஐ டிசைன்)
# ஜொனாதன் நிட்சன்



**ஜொனாதன் நிட்சன்**, கனடாவில் உள்ள யார்க் பல்கலைக்கழகத்தில் அரசியல் பொருளியல் துறையின் பேராசிரியர் ஆவார். 2009 ஆம் ஆண்டில் சிமோச்சர் பிச்சலருடன் இணைந்து மூலதனம் ஒரு சக்தியாக: அதன் அதிகாரங்களைப் பற்றிய படிப்பு என்ற புத்தகத்தை எழுதி வெளியிட்டார். மூலதனத்தின் உள்ள மூலதனம் தன்மை பற்றிய இவர்களின் எழுத்துக்கள் மார்க்சிசம் மற்றும் புதியசெந்நெறிப் பொருளாதாரம் ஆகியவற்றுக்கான ஒரு மாற்றுப் பார்வையை வழங்குகிறது. இவரின் கருத்துப்படி மூலதனம் என்பது அதிகாரத்தின் ஒரு அளவுகோள். இவருடைய தத்துவ கோட்பாட்டின் படி ஒரு மாறுபட்ட குவியல் மூலம் ஒரு நிறுவனத்தின் சராசரி இலாபத்தை விட அதிக இலாபத்தை ஈட்ட முடியும்.
# பல்மைரேனிய இராச்சியம்

பின்னர் ஒடானியனதுஸ் மற்றும் அவரது மகன் ஹைரன் படுகொலை செய்யப்பட்டனர்.  

ஒடானியனதுசுக்குப் பின்னர் அவரது வயதிற்கு வராத பத்து வயது மகன் ஜெனொபியா பல்மைரேனியா மன்னராக முடிசூட்டப்பட்டார். வயதிற்கு வராத மன்னரின் பிரதிநிதியாக அவரது தாய் நாட்டை ஆண்டார்.  

## உரோமானியரகள் மீண்டும் கப்பற்றல்

கிபி 273ல் உரோமைப் பேரரசின் படைகள், பல்மைரேனியாவைக் கைப்பற்றி, மீண்டும் உரோமைப் பேரரசுடன் இணைத்தனர்.
# டெட்ராசிடோமெத்தேன்



**டெட்ராசிடோமெத்தேன்** *(Tetraazidomethane)* என்பது CN<sub>12</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். டெட்ராசிடோமீத்தேன், நான்கசிடோமீத்தேன் என்ற பெயர்களாலும் இதை அழைக்கலாம். நிறமற்றதாக உள்ள இச்சேர்மம் வெடிக்குந் தன்மை மிகுந்த நீர்மமாகும். ஒரு கார்பன் அணுவுடன் நான்கு அசைடு வேதி வினைக்குழுக்கள் பதிலீடு செய்யப்பட்ட கட்டமைப்பை இச்சேர்மம் பெற்றுள்ளது.  

## தயாரிப்பு

2006 ஆம் ஆண்டு கிளாசு பானெர்ட்டு என்பவர் டிரைகுளோரோ அசிட்டோநைட்ரைலுடன் சோடியம் அசைடை வினைபுரியச் செய்து முதன் முதலில் இதைத் தயாரித்தார்  
.  

## பயன்கள்

பிற பாலி அசைடுகளுடன் டெட்ராசிடோமெத்தேனும் வெடிபொருட்கள், உந்து பொருட்கள் தயாரிக்கப் பயன்படும் உயர்-ஆற்றல்-அடர்த்தி பொருளாக பயன்படுகிறது. சிலிக்கன் டெட்ராசைடு என்ற சேர்மமும் அறியப்படுகிறது.  

## வினைகள்

நீராற்பகுத்தல், ஆல்க்கீன்கள், ஆல்க்கைன்களுடன் வளையக் கூட்டுவினைகள், பாசுபீனுடன் வினைபுரிந்து பாசுபாசின்கள் உருவாதல் போன்ற பல ஆச்சர்யமூட்டும் வினைகளில் டெட்ராசிடோமெத்தேன் பங்கு கொள்வதாக பானெர்ட்டு அறிவித்தார்
# சயனோசன் அசைடு



**சயனோசன் அசைடு** *(Cyanogen azide)* என்பது CN<sub>4</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். இச்சேர்மத்தின் மூலக்கூற்று வாய்ப்பாட்டை N<sub>3</sub>CN என்றும் எழுதுகிறார்கள். கார்பனும் நைட்ரசனும் சேர்ந்து எண்ணெய்ப் பசை கொண்ட சேர்மமாக உருவாகும் இந்த அசைடு மட்டுமே அறை வெப்பநிலையில் நிறமற்ற நீர்மமாகக் காணப்படுகிறது. உயர் வெடிக்குந் தன்மை கொண்ட இச்சேர்மம் பெரும்பாலான கரிமக் கரைப்பான்களில் கரைகிறது. பொதுவாக நீர்த்த நிலையில் சயனோசன் அசைடு சேர்மத்தை கையாள்கிறார்கள் . 1960 களின் முற்பகுதியில் டு பாண்ட்டு என்ற அமெரிக்க வெடிமருந்து நிறுவனத்தில் எப்.டி. மார்சு முதன் முதலில் இதைத் தயாரித்தார் .  
நீர்த்த கரைசலைத் தவிர்த்து அடர்த்தியான நிலையில் இதைக் கையாள்வது மிகவும் அபாயகரமானதாகும். டையமினோடெட்ரசோல்கள் போன்ற வேதிப்பொருட்களைத் தயாரிக்கும் செயல்முறையில் இதை பயன்படுத்தும்போது வினைத் தளத்திலேயே இச்சேர்மம் உருவாக்கிக் கொள்ளப்படுகிறது . சோடியம் அசைடுடன் சயனோசன் குளோரைடு அல்லது சயனோசன் புரோமைடு போன்ற சேர்மங்களில் ஒன்றை அசிட்டோநைட்ரைல் போன்ற ஒரு கரைப்பானில் கரைத்து அறைவெப்பநிலைக்கு குறைவான வெப்பநிலையில் வினைபுரியச் செய்து இதைத் தயாரிக்கிறார்கள். இத்தயாரிப்பு வினை மிகுந்த எச்சரிக்கையுடன் மேற்கொள்ளப்பட வேண்டும். ஏனெனில் உருவாகும் உடன் விளைபொருட்கள் சிறு அதிச்சியையும் உணர்ந்து வெடிக்குந்தன்மை கொண்டவையாகும் .
# அண்ணா சதுக்கம்



**அண்ணா சதுக்கம்** (*Anna Memorial*) தமிழ்நாட்டின் முன்னாள் முதல்வர் சி.என். அண்ணாதுரைக்கு அர்ப்பணிக்கப்பட்ட ஒரு நினைவுச்சின்னமாகும். அதிகாரப்பூர்வமாக பேரறிஞர் அண்ணா நினைவிடம் என்று அழைக்கப்படுகிறது. அண்ணா மறைந்த பின்னர் அவரது உடல் மெரீனா கடற்கரையில் கூவம் நதிக்கரையோரம் அடக்கம் செய்யப்பட்டது. 1969ஆம் ஆண்டு பிப்ரவரி மாதத்தில் அண்ணாவின் உடல் தகனம் செய்யப்பட்ட இடத்தில் ஒரு கருப்பு பளிங்கு மேடை எழுப்பப்பட்டது. நினைவிடத்தைச் சுற்றியுள்ள இரண்டு அரை வட்ட வீடு வடிவ மேடைக்கு செல்லும் ஒரு நடைபாதையில் இந்த நினைவுச்சின்னம் அமைந்துள்ளது. கல்லறையின் ஒரு முனையில் ஓர் அணையா விளக்கும் அதன் மேல் ஒரு கோள வடிவ குவிமாட விளக்கும் பொருத்தப்பட்டுள்ளன. சென்னையில் உள்ள மெரினா கடற்கரையின் வடக்கு முனையில், காமராசர் நடைபாதையில், தமிழ்நாட்டின் முன்னாள் முதலமைச்சர்களான எம்.ஜி.ஆர். மற்றும் செயலலிதா நினைவிடத்தை ஒட்டி இச்சதுக்கம் அமைந்துள்ளது. 2018ஆம் ஆண்டு ஆகத்து மாதம் 8ஆம் தேதியன்று அண்ணா நினைவு வளாகம், தமிழ்நாட்டின் மற்றொரு முன்னாள் முதலமைச்சர் எம். கருணாநிதியின் நினைவிடத்தையும் உள்ளடக்கிய வகையில் விரிவுபடுத்தப்பட்டது.  

## வரலாறு
1996–1998ஆம் ஆண்டில், திராவிட முன்னேற்றக் கழகக் கட்சியின் ஆட்சிக் காலத்தில், நினைவுச்சின்னம் ₹ 27.5 மில்லியன் செலவில் புதுப்பிக்கப்பட்டது. மேலும் நுழைவு வளைவில் திமுக கட்சியின் சின்னமான 'உதய சூரியனின்' வடிவமைப்பும் பொறிக்கப்பட்டிருந்தது. இருப்பினும், மே 2001ஆம் ஆண்டு மே மாதத்தில் எதிர்க்கட்சியான அதிமுக கட்சி மீண்டும் ஆட்சிக்கு வந்த பிறகு, அந்த வடிவமைப்பு அகற்றப்பட்டது.  

2012ஆம் ஆண்டில், நினைவுச்சின்னம் ₹ 12 மில்லியன் செலவில் புதுப்பிக்கப்பட்டது. 2018ஆம் ஆண்டில், அவரது சீடர் எம். கருணாநிதி இறந்தபோது, ​​தனது வழிகாட்டியின் பின்னால் அடக்கம் செய்யப்பட்டார். கருணாநிதிக்கு ₹ 390 மில்லியன் ரூபாய் செலவில் ஒரு புதிய நினைவுச்சின்னம் கட்ட திட்டமிடப்பட்டது.  

## அருங்காட்சியகம்
அண்ணா நினைவுச்சின்னத்தின் வடக்குப் பகுதியில் அண்ணாதுரை பற்றிய அருங்காட்சியகம் ஒன்றும் அமைக்கப்பட்டுள்ளது.  

## படக்காட்சியகம்

## இவற்றையும் காண்க
- எம்.ஜி.ஆர். மற்றும் அம்மா நினைவிடம்
- மெரினா கடற்கரை
# கிமு 32-ஆம் நூற்றாண்டு


**கிமு 32-ஆம் நூற்றாண்டு** (*32nd century BC*) என்பது கிமு 3200 முதல் கிமு 3101 வரையான நூற்றாண்டுக் காலப் பகுதியைக் குறிக்கும்.  

## நிகழ்வுகள்
, ஓர்க்னி தீவுகள்]]  
- அண். கிமு 3200 நார்மெர் மன்னர் அபிதோஸ் நகரத்திலிருந்து பணைய எகிப்தின் பெரும் பகுதிகளை ஆண்டார்.
- அண். கிமு 3200 பண்டைய எகிப்தை துவக்க கால அரசமரபுகள் ஆளத்துவங்கினர்.
- பண்டைய எகிப்து: ஆரம்பகால எகிப்திய சித்திர எழுத்துகள்
- கிரீட்: மினோவன் நாகரிகத்தின் எழுச்சி
- ஏட்சி பனிமனிதன்: பனிமனிதனின் இறுதி ஆண்டுகள்.
- இசுக்கொட்லாந்து, ஓர்க்னி தீவுகளில் புதிய கற்காலக் குடியிருப்புகள் (படத்தில் காட்டப்பட்டுள்ளது).
- அண். கிமு 3100 &ndash; ஸ்டோன் ஹெஞ்ச்சின் ஆரம்ப கால கட்டுமானத் தொடக்கம்.

## முக்கிய நபர்கள்
- நார்மெர், எகிப்தின் முதல் வம்சத்தின் நிறுவுனர்

## நாள்காட்டி
- கிமு 3114 &ndash; பல முன்-கொலம்பிய இடையமெரிக்கப் பண்பாடுகள், குறிப்பாக மாயா நாகரிகம் ஆகியன பயன்படுத்திய இடையமெரிக்க நீண்ட கணக்கீட்டு நாள்காட்டி ஆரம்பம்.
- கிமு 3102 &ndash; இந்து நாட்காட்டியின் படி கலி யுகம் ஆரம்பம்.
# 2-டைமெத்திலமினோயெத்திலசைடு



**2-டைமெத்திலமினோயெத்திலசைடு** *(2-Dimethylaminoethylazide)* என்பது C<sub>4</sub>H<sub>10</sub>N<sub>4</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். இச்சேர்மத்தை 2-இருமெத்திலமினோயெத்திலசைடு என்ற பெயராலும் அழைக்கலாம். நீர்ம எரிபொருளான இச்சேர்மத்தை விண்கல உந்து எரிபொருளாக பயன்படுத்த ஆய்வு செய்யப்படுகிறது. நச்சுத்தன்மை கொண்ட புற்று நோய் ஊக்கியான மோனோயெத்தில் ஐதரசீன் எரிபொருளுக்கு மாற்றாக இச்சேர்மம் ஆய்வு செய்யப்பட்டு வருகிறது. புற்றுநோய் ஆபத்தற்ற தன்னிச்சையாகத் தீப்பற்றும் எரிபொருள் குடும்பத்தைச் சேர்ந்த இச்சேர்மம் ஐதரசீன் வழி உந்து எரிபொருள்களுக்கு மாற்றாகக் கருதப்படுகிறது.
# சிவசக்தி பாண்டியன்

**சிவசக்தி பாண்டியன்** (*Sivasakthi Pandian*) என்னும் **பாண்டியன்** என்பவர் ஒரு தமிழகத் திரைப்படத் தயாரிப்பு நிறுவனமான சிவசக்தி மூவி மேக்கர்ஸ் என்ற திரைப்பட தயாரிப்பு நிறுவனத்தின் உரிமையாளராவார். சென்னையைச் சேர்ந்தவரான இவர் துவக்கத்தில் திரைப்பட விநியோகத் தொழிலைச் செய்வதுவந்தார். பின்னர் சென்னை பாடியில் உள்ள *சிவசக்தி* என்ற திரையரங்கை குத்தகைக்கு எடுத்து நடத்திவந்தார். அங்கே படம் பார்த்துவிட்டு வெளியே வருபவர்களின் விமர்சனங்களைக் கொண்டு ரசிகர்களின் ரசனையை அறிந்தார். திரைப்படங்களுக்கான கதை எப்படி இருக்கவேண்டும் என்று உணரத் தொடங்கியபிறகு இவருக்கு திரைப்படங்களைத் தயாரிக்கும் ஆர்வம் ஏற்பட்டு படங்களைத் தயாரிக்கத் துவங்கினார். பாண்டியன் தமிழ்த் திரைப்படத் தயாரிப்பாளர் சங்கத்தில் பதவி, தணிக்கை வாரிய குழு உறுப்பினர் உள்ளிட்ட பதவிகளை வகித்துள்ளார்.  

## தயாரித்த திரைப்படங்கள்
- வான்மதி
- காதல் கோட்டை
- காலமெல்லாம் காதல் வாழ்க
- காதலே நிம்மதி
- கண்ணெதிரே தோன்றினாள்
- கடல் பூக்கள்
- வெற்றிக் கொடி கட்டு
- அர்ஜுனன் காதலி
- ராமகிருஷ்ணா
- சூரியன் சட்டக் கல்லூரி
# கிமு 25-ஆம் நூற்றாண்டு


**கிமு 25-ஆம் நூற்றாண்டு** (*25th century BC*) என்பது கிமு 2500 முதல் கிமு 2401 வரையான நூற்றாண்டுக் காலப்பகுதியாகும்.  

## நிகழ்வுகள்

- **அண். கிமு 2900 – கிமு 2334**: பண்டைய அரசகுலக் காலத்தில் மெசொப்பொத்தேமியாப் போர்கள்
- **அண். கிமு 2686**: இரண்டாவது எகிப்திய அரசகுல க் காலம் நிறைவடைந்து, மூன்றாவது அரசகுலக் காலம் ஆரம்பம். எகிப்தியப் பிரமிதுகள் அமைக்கப்பட்டன.
- **அண். கிமு 2560**: கிசாவின் பெரிய பிரமிடு கட்டி முடிக்கப்பட்டது.
- **அண். கிமு 2500**: குறியீட்டு முறைப் பாடசாலைகள் சுமேரியாவில் ஆரம்பிக்கப்பட்டன.
- **அண். கிமு 2500**: அசிரியா நிறுவப்பட்டது.
- **அண். கிமு 2500**: ஸ்கேரா பிரே (இன்றைய இசுக்கொட்லாந்து, ஓர்க்னி தீவுகளில்) புதிய கற்காலக் குடியிருப்புகள் 600-ஆண்டுகள் குடியிருப்புகள் கைவிடப்பட்டன.
- **அண். கிமு 2500 – கிமு 2000**: அண்ணளவாக 7 சதுரமைல் பரப்பளவு மொகெஞ்சதாரோவில் மக்கள் தொகை 20,000 முதல் 50,000 வரையாகும்.
- **கிமு 2492**: ஆர்மீனியா அயிக் என்பவரால் நிறுவப்பட்டது.
- **அண். கிமு 2400 – கிமு 2200**: ஸ்டோன் ஹெஞ்ச் கட்டுமானம் ஆரம்பம்.
- பெருங்கற்காலம் ஐரோப்பா மற்றும் மேற்கு நடுநிலக்கடல் பகுதிகளில் பரவியது.
- தென்கிழக்கு எசுப்பானியாவில் நடுநிலக்கடல் பகுதியில் இருந்து மக்கள் குடியேற்றம்.
- அமோரிட்டு, கானான் மக்கள் சிரியா, மற்றும் லெபனானில் குடியேறினர்.

## கண்டுபிடிப்புகள், அறிமுகங்கள்
- சிந்துவெளி நாகரிகம், தனது அதியுயர் நிலையில், கிட்டத்தட்ட 480,000&nbsp;கி.மீ.² (298 258.172&nbsp;மைல்²) பரப்பளவைக் கொண்டிருந்தது. இதன் முக்கிய பகுதி பாக்கித்தானில் சிந்து ஆற்றில் அமைந்திருந்தது. ஆனாலும் பல குடியேற்றங்கள் பலுச்சிசுத்தானம், ஆப்கானித்தான், கிழக்குn பஞ்சாப், கட்ச், சௌராட்டிரம் போன்ற பிரதேசங்களிலும் பரவியிருந்தது. சிந்து நாகரிகம் அரப்பா, மொகெஞ்சதாரோ, காளிபங்கான், தோலாவிரா, லோத்தல் போன்ற பல நகரங்களிலும் பரவியிருந்தது. பண்ணைகளுக்கு நீர்ப்பாசனத்தைப் பயன்படுத்தினர், நகரங்களைக் கட்டியெழுப்பினர்.
- சுமேரியர்கள் கழுதைகளை போர் இரதங்களுக்குப் பயன்படுத்தினர்.
# பேர்ம்


**பேர்ம்** (*Perm*, ;) உருசியாவின் ஐரோப்பியப் பகுதியில் உரால் மலைகளின் அருகில் காமா ஆற்றோரம் அமைந்துள்ள நகரமும் பேர்ம் பிரதேசத்தின் நிர்வாக மையமும் ஆகும்.  

2010ஆம் ஆண்டு உருசியக் கணக்கெடுப்பின்படி இதன் மக்கள்தொகை 991,162. இது 2002இல் இருந்த 1,001,653 மக்கள்தொகைக்கும் 1989ஆம் கணக்கெடுப்பின்படியான 1,090,944 மக்கள்தொகைக்கும் குறைவானதாகும். 2010ஆம் ஆண்டு கணக்கெடுப்பின்படி இது உருசியாவின் பதின்மூன்றாவது பெரிய நகரமாகும்.
# இலித்தியம் பிசு(முப்புளோரோமெத்தேன்சல்போனைல்)இமைடு



**இலித்தியம் பிசு(முப்புளோரோமெத்தேன்சல்போனைல்)இமைடு** *(Lithium bis(trifluoromethanesulfonyl)imide)* என்பது LiC<sub>2</sub>F<sub>6</sub>NO<sub>4</sub>S<sub>2</sub> என்ற வாய்ப்பாட்டைக் கொண்டிருக்கும் ஒரு நீர் நாட்ட உப்பு ஆகும். இதை சுருக்கமாக LiTFSI என்ற சுருக்கக் குறியீட்டால் குறிப்பிடுவார்கள். பொதுவாக இலித்தியம் அயனி மின்கலன்களில் மின்னாற்பகுப்புக்காக இலித்தியம் அயனியின் ஆதாரமூலமாக இச்சேர்மத்தைப் பயன்படுத்துவார்கள். வழக்கமாக இதற்காகப் பயன்படுத்தப்படும் இலித்தியம் எக்சாபுளோரோபாசுபேட்டுக்கு மாற்றாக இச்சேர்மம் கருதப்படுகிறது It is commonly used as Li-ion source in electrolytes for Li-ion batteries as a safer alternative to commonly used lithium hexafluorophosphate.. ஓர் இலித்தியம் நேர்மின் அயனியும் பிசு(முப்புளோரோமெத்தில்)சல்போனிமைடு எதிர்மின் அயனியும் சேர்ந்து இச்சேர்மம் உருவாகிறது.  

நீரில் இச்சேர்மத்தின் உயர் கரைதிறன் (> 21 மி) என்பதால் இலித்தியத்தின் நீர்க்கரைசல் நீரிய இலித்தியம்-அயனி மின்கலன்களில் பயன்படுத்தப்படுகிறது .
# மசினகுடி



**மசினகுடி** என்பது தமிழ்நாடு மாநிலத்தின் நீலகிரி மாவட்டத்தில், கூடலூர் வட்டத்தின், கூடலூர் ஊராட்சி ஒன்றியத்தில், மசினகுடி ஊராட்சியில் அமைந்த சிற்றூர் ஆகும்.  

ஊட்டியிலிருந்து மைசூர் செல்லும் நெடுஞ்சாலையில், தமிழ்நாடு, கர்நாடகம் மற்றும் கேரளம் ஆகிய மாநில எல்லைகள் சந்திக்கும் இடத்தில் மசினகுடி சிற்றூர் அமைந்துள்ளது. இதனருகில் மசினகுடி முதுமலை தேசியப் பூங்கா உள்ளது. மசினகுடி வாழ் மக்களில் பெரும்பாலானவர்கள் மலைவாழ் பழங்குடி மக்களே. முதுமலை தேசியப் பூங்கா மற்றும் யானைகளை பராமரிக்கும் தெப்பக்காடு யானைகள் முகாம் மசினகுடி அருகே உள்ளது. மாயார் நீர் மின் திட்டப்பணியாளர்களின் குடியிருப்புகளுக்கு மசினகுடி மையமாக உள்ளது. மசினகுடியின் தட்பவெப்பம் ஆண்டு முழுவதும், குறைந்த வெப்பமும், குறைந்த குளிரும் கொண்டது.  

மசினகுடியில் காப்புக்காடுகள் சட்டத்தை மீறி யாணைகளின் வழித்தடத்தை மறித்துக் கட்டப்பட்ட 11 ரிசார்ட்டுகள் மற்றும் உணவு விடுதிகளை மூடி முத்திரையிட 8 ஆகஸ்டு 2018 அன்று தமிழக அரசுக்கு இந்திய உச்சநீதிமன்றம் உத்தரவிட்டுள்ள்து.  

## மக்கள்தொகை பரவல்
2011ம் ஆண்டின் மக்கள்தொகை கணக்கெடுப்பின்படி, 2,393 வீடுகள் கொண்ட மசினகுடி சிற்றூரின் மக்கள்தொகை 8,783 ஆகும். மக்கள்தொகையில் பட்டியல் சமுகத்தினர் 25.86 % ஆகவும்; பட்டியல் பழங்குடி மக்கள் 20.46 % ஆகவுள்ளது. எழுத்தறிவு 76.11 % ஆக உள்ளது.  

## போக்குவரத்து
மசினகுடியிலிருந்து அருகில் உள்ள அனைத்து நகரங்களுக்கும் செல்ல பேருந்து வசதி மட்டுமே உள்ளது. மசினகுடியிலிருந்து  
:ஊட்டி - 29 கி.மீ.  
:கூடலூர் -26 கி.மீ.  
:மைசூர் - 97 கி.மீ.  
:வயநாடு - 81. கி.மீ.  
:கோயம்புத்தூர் - 116 கி.மீ.  
:சத்தியமங்கலம் - 150 கி.மீ.  
:பெங்களூர் - 239 கி.மீ.  
:மசினகுடியிலிருந்து ஊட்டி செல்லும் சாலையானது ஏராளமான கொண்டை ஊசி வளைவுகளைக் கொண்ட அபாயகரமான மலைச்சரிவுகளில் உள்ளதால் வெளியூர் வாகனங்களுக்கு அனுமதி வழங்கப் படுவதில்லை. ஊட்டி மற்றும் கோயம்புத்தூர் செல்லும் வாகனங்கள் கூடலூர் வழியாகவே செல்ல வேண்டும்.  

## சுற்றுலாத் தலங்கள்
- முதுமலை தேசியப் பூங்கா
- மரவக்கண்டி நீர்த்தேக்கம்
# பாஃபின் தீவு



**பாஃபின் தீவு** (*Baffin Island*, இனுக்ரிருற் மொழி:**ᕿᑭᖅᑖᓗᒃ**, **Qikiqtaaluk**, ), கனடாவின் நூனவுட் ஆட்புலத்திலுள்ளது. இது கனடாவின் மிகப் பெரும் தீவாகவும் உலகில் ஐந்தாவது பெரிய தீவாகவும் விளங்குகின்றது. இதன் பரப்பளவு 507,451 கிமீ<sup>2</sup> (195,928 சது மை). இதன் மக்கள்தொகை ஏறத்தாழ 11,000 (2007 மதிப்பீடு). இது 65.4215 **வ**, 70.9654 **மே** ஆட்கூற்றில் அமைந்துள்ளது. ஆங்கில தேடலியலாளர் வில்லியம் பாஃபின் நினைவாகப் பெயரிடப்பட்டுள்ளது, இத்தீவு கொலம்பியக் காலத்திற்கு முன்னரே அறியப்பட்டிருக்கக் கூடும். கிறீன்லாந்து, ஐசுலாந்து தீவுகளிலிருந்து எசுக்காண்டினாவிய தேடலியலாளர்கள் இங்கு வந்திருக்கலாம். ஐசுலாந்திய தொன்மைக் கதைகளில் இத்தீவின் அமைவிடம் *எல்லுலாந்து* எனக் குறிப்பிடப்பட்டுள்ளது.  
## காட்சியகம்
# வில்லியம் பாஃபின்



**வில்லியம் பாஃபின்** (*William Baffin*, &nbsp;– 23 சனவரி 1622) ஆங்கிலேய மாலுமியும் தேடலியலாளரும் ஆவார். அத்திலாந்திக்குப் பெருங்கடலிலிருந்து அமைதிப் பெருங்கடலுக்கு வடமேற்குப் பெருவழியைக் கண்டறிய முனைந்ததற்காகப் பெரிதும் அறியப்படுகிறார். இந்த முயற்சியின் போது தற்கால கனடாவின் பாஃபின் விரிகுடாவைக் கண்டறிந்த முதல் ஐரோப்பியராக விளங்குகிறார். தவிரவும் பிரித்தானிய கிழக்கிந்திய நிறுவனத்திற்காக செங்கடல், பாரசீக வளைகுடா பகுதிகளைச் சிறப்பாக அளந்தவராகவும் அறியப்படுகின்றார்.
# இலித்தியம் எக்சாபுளோரோசெருமானேட்டு



**இலித்தியம் எக்சாபுளோரோசெருமானேட்டு** *(Lithium hexafluorogermanate)* என்பது Li<sub>2</sub>GeF<sub>6</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஈரப்பதத்தில் வெளிப்பட நேரிடும்போது இச்சேர்மம் அரை வெண்மை நிற நீர் உறிஞ்சும் தூளாக மாறுகிறது. எளிமையாக நீராற்பகுப்பு அடைந்து ஐதரசன் புளோரைடு மற்றும் செருமேனியம் புளோரைடு வாயுக்களையும் வெளியிடுகிறது .  

## வினைகள் மற்றும் பயன்கள்

இலித்தியம் எக்சாபுளோரோசெருமானேட்டு ஐதரசன் புளோரைடில் கரைந்து இலித்தியம் புளோரைடைக் கொடுக்கிறது .  
கடோலினியம் ஆக்சிபுளோரைடை வெப்பப்படுத்தலுக்கு உட்படுத்தி அதன் அடர்த்தியதிகரிக்கும் பொருளாக இலித்தியம் எக்சாபுளோரோசெருமானேட்டு பயன்படுகிறது .  

இலித்தியம் அயனி மின்கலத்தில் பயன்படும் மின்பகுளியில் இலித்தியம் உப்புடன் சேர்க்கைப் பொருளாகவும் இதை பயன்படுத்துகிறார்கள்.
# பாஃபின் விரிகுடா


**பாஃபின் விரிகுடா** (*Baffin Bay*, இனுக்ரிருற் மொழி: *Saknirutiak Imanga*; ), பாஃபின் தீவிற்கும் கிறீன்லாந்தின் தென்மேற்கு கடலோரத்திற்கும் இடையிலுள்ள வட அத்திலாந்திக்குப் பெருங்கடலின் கரையோரக் கடலாகும். இந்த விரிகுடா அத்திலாந்திக்குடன் டேவிசு நீரிணையாலும் லாப்ரடார் கடலாலும் இணைந்துள்ளது. குறுகிய நாரெசு நீரிணை பாஃபின் விரிகுடாவை ஆர்க்டிக் பெருங்கடலுடன் இணைக்கிறது. பனிப் போர்வையும் அடர்ந்த மிதக்கும் பனியும் பனிமலைகளும் நிறைந்துள்ளதால் ஆண்டின் பெரும் பகுதியிலும் இந்த விரிகுடாவில் பயணம் மேற்கொள்ளவியலாது. இருப்பினும், **வடக்கு நீர்** என அறியப்படும், கிட்டத்தட்ட பரப்புள்ள பனிக்கட்டிப்பரப்பிலுள்ள இடை நீர்ப்பரப்பு (*பாலின்யா*) இசுமித் சவுண்டிற்கு வடக்கில் வேனிற்காலங்களில் உருவாகின்றது. இவ்விரிகுடாவிலுள்ள பெரும்பாலான கடல்வாழ் உயிரினங்கள் இந்தப் பகுதியிலேயே குவிந்துள்ளன.
# இலித்தியம் பெர்குளோரேட்டு


:LiClO<sub>4</sub> → LiCl + 2 O<sub>2</sub>.  

இலித்தியம் பெர்குளோரேட்டின் நிறையில் கிட்டத்தட்ட 60 சதவீதம் ஆக்சிசனாக வெளியேற்றப்படுகிறது. நடைமுறையில் பயன்படும் எல்லா பெர்குளோரேட்டு உப்புகளைக் காட்டிலும் ஆக்சிசன், நிறை மற்றும் ஆக்சிசன், கன அளவு இரண்டிலும் இப்பெர்குளோரேட்டு மட்டுமே அதிக விகித மதிப்பைக் கொண்டுள்ளது.  

### கரிம வேதியியல்

டை எத்தில் ஈதர் உட்பட பெரும்பாலான கரிமக் கரைப்பான்களில் LiClO4 நன்றாகக் கரைகின்றது. இக்கரைசல்கள் டையீல்சு ஆல்டர் வினைகளில் பயன்படுத்தப்படுகின்றன. இங்கு இச்சேர்மம் டையீனோபில்களின் மீதுள்ள இலூயிசு கார தலங்களுடன் இலூயிசு அமில Li+ ஆகப் பிணைந்து வினையை முடுக்கிவிடுகிறது .  

α,β-நிரைவுறா கார்பனைல்கள் ஆல்டிகைடுகளுடன் வினைபுரியும்போது ஓர் இணை வினையூக்கியாகவும் இலித்தியம் பெர்குளோரேட்டு பயன்படுகிறது. இவ்வினை பேலிசு-இல்மேன் வினை என்ற பெயரால் அழைக்கப்படுகிறது .  

### மின்கலங்களில்

இலித்தியம் பெர்குளோரேட்டு சேர்மம் இலித்தியம்-அயனி மின்கலன்களில் மின்பகுளியாகப் பயன்படுத்தப்படுகிறது. இலித்தியம் எக்சாபுளோரோ பாசுபேட்டு அல்லது இலித்தியம் டெட்ராபுளோரோபோரேட்டு போன்ற மின்பகுளிகளுக்கு மாற்றாக இலித்தியம் பெர்குளோரேட்டு தெரிவு செய்யப்படுகிறது. ஏனென்றால் மேம்பட்ட மின் தடுப்பு, கடத்துதிறன், நீர்நாட்டப் பண்பு மற்றும் நேர்முனை நிலைப்புத்தன்மை போன்ற பண்புகள் குறிப்பிட்ட பயன்பாடுகளுக்காக சிறப்புத்தன்மையை கொண்டிருக்கிறது இருப்பினும் இந்த நன்மைகள் யாவும் இம்மின்பகுளியின் வலுவான ஆக்சிசனேற்றும் பண்புகளால் திசைதிருப்பப்படுகின்றன, இதனால் அதிக வெப்பநிலை அல்லது உயர் மின்னோட்ட வலிமைகளில் அதன் கரைப்பானுடன் அதிஅக் வினை புரியும் தன்மையைப் பெறுகின்றன. இந்த ஆபத்துகளால் இம்மின்கலம் பொதுவாக தொழில்துறை பயன்பாடுகளுக்கு தகுதியற்றதாக கருதப்படுகிறது .  

## பாதுகாப்பு

பெர்குளோரேட்டுகள் பெரும்பாலும் கரிமச் சேர்மங்களுடன் சேர்க்கப்படும்போது வெடிக்கும் கலவைகளாக மாறுகின்றன.
# தைட்டானியம்(II) சல்பைடு



**தைட்டானியம்(II) சல்பைடு** *(Titanium(II) sulfide)* என்பது TiS என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியமும் கந்தகமும் சேர்ந்து இச்சேர்மம் உருவாகிறது.  

யாமாட்டோ 691 என்ற விண்கல்லில் சின்னஞ் சிறு துகள்களாக தைட்டானியம்(II) சல்பைடு காணப்படுகிறது. வாசோனைட்டு என்ற புதிய கனிமமாகப் பெயரிடப்பட்டது.
# தைட்டானியம் டைசிலிசைடு



**தைட்டானியம் டைசிலிசைடு** *(Titanium disilicide)* என்பது TiSi<sub>2</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியம் இருசிலிசைடு என்ற பெயராலும் இதை அழைக்கலாம். குறைக்கடத்தி தொழிற்சாலைகளில் தைட்டானியம் டைசிலிசைடு பயன்படுத்தப்படுகிறது.  
உட்புற திரிதடையம் எனப்படும் மின்மப் பொறி இணைப்புகளின் தகட்டு எதிர்ப்பைக் குறைக்க உதவும் சிலிக்கான் மற்றும் பாலிசிலிகான் கோடுகள் இடையில் மின்தொடர்பை ஏற்படுத்தும் சாலிசைடு தொழில்நுட்பத்திற்காக இது பொதுவாக வளர்க்கப்படுகிறது. நுண்மின்னணு தொழிற்சாலைகளில் சி54 நிலையில் குறிப்பாக தைட்டானியம் டைசிலிசைடு பயன்படுத்தப்படுகிறது.
# தைட்டானியம்(III) புளோரைடு



**தைட்டானியம்(III) புளோரைடு** *(Titanium(III) fluoride)* என்பது TiF<sub>3</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஊதா நிறத்தில் பெரோவ்சிகைட்டு கட்டமைப்பை ஏற்ற ஒரு திண்மமாக இச்சேர்மம் காணப்படுகிறது. இதன்படி தைட்டானியம் மையங்கள் எண்கோண ஒருங்கிணைப்பு வடிவமும், ஒவ்வொரு புளோரைடு ஈந்தணைவியும் இரட்டைப் பாலமாகவும் பிணைந்துள்ளன .  

தைட்டானியம்(III) ஆக்சைடுடன் ஐதரோபுளோரிக் அமிலத்தைச் சேர்த்து வினைபுரியச் செய்து இதைத் தயாரிக்கிறார்கள். தண்ணீரில் TiF3 கரைக்கப்பட்டால் இவ்வினை தலைகீழ் வினையாகிறது.
# 1259



**1259** (**MCCLIX**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
### ஐரோப்பா
- ஆங்கிலேயப் பிரபுக்களுக்கு மன்னராட்சியில் தகுந்த பிரதிநிதித்துவம் வழங்கக்கோரும் ஆக்சுபோர்டு நாடாளுமன்றத்தின் கோரிக்கையை இங்கிலாந்து மன்னர் மூன்றாம் என்றி ஏற்றுக் கொண்டார்.
- செப்டம்பர் &ndash; பெலகோனியா சமரில் நிக்கேயா இராச்சியம் அக்கேயாவை வென்றது. இவ்வெற்றியை அடுத்து 1261-இல் கான்ஸ்டண்டினோபில் மீண்டும் கைப்பற்றப்பட்டது.
- டிசம்பர் 4 &ndash; ஐரோப்பாவில் நோர்மண்டி உட்பட பிரான்சின் கட்டுப்பாட்டிலுள்ள பகுதிகளுக்கு இங்கிலாந்து மன்னர் மூன்றாம் என்றி உரிமை கோருவதில்லை எனவும், பதிலாக பிரான்சின் ஒன்பதாம் லூயி மன்னர் ஆங்கிலேயக் கிளர்ச்சியாளர்களுக்கு ஆதவளிப்பதில்லை எனவும் இரு மன்னர்களுக்கும் இடையே உடன்பாடு எட்டப்பட்டது.
- பல்காரியாவில் உள்ள பொயானா கோவிலில் புகழ்பெற்ற சுதை ஓவியங்கள் முழுமையாக்கப்பட்டன. இவை தற்போது யுனெஸ்கோ உலகப் பாரம்பரியக் களங்கள் ஆகும்.
- நோகாய் கான் லித்துவேனியா, போலந்து மீதான இரண்டாவது மங்கோலிய தங்க நாடோடிகளின் தாக்குதலுக்குத் தலைமை தாங்கினான்.

### ஆசியா
- ஆகத்து 11 &ndash; சீனாவின் சோங்கிங் மாகாணத்தில் சொங் நகரம் ஒன்றில் தாக்குதல் நடத்தும் போது, மங்கோலிய ககான், மோங்கே கான் இறந்தார். இவரது இறப்பை அடுத்து, மங்கோலியப் பேரரசின் வாரிசுரிமைக்கு சர்ச்சை கிளம்பியது. அவரது இரு சகோதரர்களும் (அரிக் போகே, குப்லாய் கான்) தமது தனிப்பட்ட குறுல்த்தாய்க்களை ஏற்படுத்தி நான்கு ஆண்டுகள் உள்நாட்டுப் போருக்கு (1260 முதல் 1264 வரை) வழி வகுத்தனர்.
- காக்கத்திய இராச்சியத்தில் ருத்திரமாதேவியின் ஆட்சி ஆரம்பம்.
- தாய்லாந்தின் வடக்கே லெனத்தாய் இராச்சியத்தை மன்னர் மங்கிராய் உருவாக்கினார்.
- கொரியாவின் கொரியோ இராச்சியம் அதனை முற்றுகையிட்ட மங்கோலியப் படைகளிடம் சரணடைந்தது.

## பிறப்புகள்

## இறப்புகள்
- ஆகத்து 11 &ndash; மோங்கே கான், மங்கோலியப் பேரரசர்
# மலை முகடு

மீது ஏறும் மலையேறிகள்.]]  
மிக உயரிய ரோசா மலையின் மலை முகட்டிலிருந்து]]  

**மலை முகடு** (Summit) என்பது உயரத்தில் தன்னைச் சுற்றியுள்ள அனைத்து இடங்களையும் விட உயர்ந்த இடமாகும். கணித முறையில், உயர அளவீட்டில் அண்மித்த பெருமம் ஆகும். இட அமைப்பியலில் *சிகரம்*, "வான் உச்சி", "acme", "apex", "peak", *summit* என்பன ஒத்த சொற்களாம்.  

உலகின் மிக உயர்ந்த சிகரமாக எவரெசுட்டு சிகரம் உள்ளது; இதன் உயரம் கடல் மட்டத்திலிருந்து 8844.43 மீட்டர்கள் (29,029 அடி) ஆகும். இதனை அலுவல்முறையாக முதன்முதலில் ஏறி சாதனை புரிந்தவர் எட்மண்ட் இல்லரி. 1953இல் அவர் இச்சாதனையை நிகழ்த்தினார். பன்னாட்டு மலையேறுவோர் கூட்டமைப்பின் வரையறைப்படி மலை முகடொன்று மேலிருந்தாலே தனித்துவம் பெற்றதாகக் கொள்ளபடும். குறைந்தது உயர வேறுபாடு இருந்தால் தனி மலையாகக் கொள்ளப்படும். இவை கீழே தொகுக்கப்பட்டுள்ளன:  
| கலைச்சொல் | உயர வேறுபாடு |  |
| --- | --- | --- |
| கீழ் முகடு | < 30 மீ |  |
| தனித்த மலை முகடு | 30 மீ அல்லது மேல் |  |
| மலை | 300 மீ அல்லது மேல் | } |
# நிக்கல் ஆக்சைடு ஐதராக்சைடு



**நிக்கல் ஆக்சைடு ஐதராக்சைடு** *(Nickel oxide hydroxide)* என்பது NiO(OH) என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். கருப்பு நிறத்தில் திண்மமாகக் காணப்படும் இச்சேர்மம் எந்தக் கரைபானிலும் கரையாது ஆனால் காரம் மற்றும் அமிலத்தால் பாதிக்கப்படும். நிக்கல்-உலோக ஐதரைடு மின்கலத்தில் ஒரு பகுதிப்பொருளாக நிக்கல் ஆக்சைடு ஐதராக்சைடு அடங்கியுள்ளது.  

## தொடர்புடைய பொருட்கள்

நிக்கல்(III) ஆக்சைடுகள் பெரும்பாலும் மிகக்குறைவாகவே அடையாளப்படுத்தப்பட்டுள்ளன. மேலும் விகிவிதவியல் தன்மையற்ற சேர்மங்கள் எனக் கருதுகிறார்கள். நிக்கல்(III) ஆக்சைடு படிகவியல் ஆய்வுகளின்படி சரிபார்க்கப்படவில்லை, கரிம வேதியியல் பயன்பாடுகளுக்கும் நிக்கல் ஆக்சைடுகள் அல்லது பெராக்சைடுகள் தளத்திலேயே உருவாக்கிக் கொள்ளப்படுகின்றன. நிக்கல் பெராக்சைடு (சி.ஏ.எசு # 12035-36-8) சேர்மம் நிக்கல் ஆக்சைடு ஐதராக்சைடு உடன் நெருங்கிய தொடர்பும் அதே அடையாளங்களையும் பெற்றுள்ளது .  

## கட்டமைப்பு

நிக்கல்(II) ஐதராக்சைடின் புருசைட்டு பல்லுருவத்தை ஒத்ததாகவே ஐதரசன்களில் பாதி அளவைக் கொண்டு இதனுடைய அடுக்குக் கட்டமைப்பும் உள்ளது. நிக்கலின் ஆக்சிசனேற்ற எண் 3+ ஆகும்.  

## தயாரிப்பு

நிக்கல்(II) நைட்ரேட்டுடன் நீரிய பொட்டாசியம் ஐதராக்சைடு சேர்த்து புரோமினை ஆக்சிசனேற்றியாகக் கொண்டு வினைபுரியச் செய்தால் நிக்கல் ஆக்சைடு ஐதராக்சைடு தயாரிக்கலாம் :  

: Ni(OH)<sub>2</sub> + KOH + 0.5 Br<sub>2</sub> → KBr + H<sub>2</sub>O + NiOOH.  

## கரிம வேதியியல் பயன்

பென்சைல் ஆல்ககாலை ஆக்சிசனேற்றம் செய்து பென்சாயிக் அமிலமாக மாற்றும் வினையில் நிக்கல்(III) ஆக்சைடுகள் வினையூக்கிகளாகச் செயல்படுகின்றன:  

:.  

இதேபோல 3-பியூட்டனாயிக் அமிலத்தை பியூமரிக் அமிலமாக மாற்றும் இரட்டை ஆக்சிசனேற்ற வினையிலும் இது வினையூக்கியாகச் செயல்படுகிறது.  

: